OpenLLM-France/wikimedia huggingface dataset:
# Canadian and General Finance

L'empresa Canadian and General Finance Company Limited fou constituïda a Toronto el 7 de febrer de 1912 per iniciativa del financer James Dunn com a holding del sindicat financer canadenc que promogué la Barcelona Traction, la Brazilian Traction i altres empreses a Mèxic, Cuba i Jamaica. També s'establí a Londres per fer d'oficina britànica del sindicat.
Les principals companyies en les que tenia participació el 1912 eren les següents:
* Barcelona Traction.
* Brazilian Traction.
* Mexican Light and Power (Mexlight).
* Mexico Tramways.
* Mexico North Western Railways.
* San Antonio Land and Irrigation.
Establí una oficina de compres a Nova York amb el nom de Canadian Engineering Agency, que el 25 d'abril de 1922 es traslladà a Toronto integrant-se en la Canadian and General Finance
A la mort de Frederick Stark Pearson el 1915, les funcions en la designació dels agents compradors de les companyies d'energia d'Espanya, Mèxic i el Brasil que feia la Pearson Engineering Company Ltd foren assumides per la Canadian and General Finance, i en el juliol de 1919, els serveis i negocis de Pearson Engineering van ser adquirits per la Canadian Engineering Agency. En els anuaris financers de 1925 la Canadian and General Finance era anunciada com l'agent de la Barcelona Traction a Londres.

## Referències

* ↑ Scott, John; Bromley, Ray. «Cooperation Finance and Capitalism». A: Envisioning Sociology: Victor Branford, Patrick Geddes, and the Quest for Social Reconstruction (HTML) (en anglès). SUNY Press, 2013, p. Pàgina 176. ISBN 978-1438447315 [Consulta: 17 juny 2020].
* ↑ Ricardi, Alexandre. Usina do Itupararanga e a Brazilian Traction Tramway, Light and Power Co: monopòlio e expansao do capitalismo financeiro no final do século 19. (pdf) (en portuguès), Gener 2020, p. Pàgina 271-272 [Consulta: 18 juny 2020].
* ↑ Domingo Rúbies, Dolors «Els enginyers de La Canadenca» (pdf). Urtx: revista cultural de l'Urgell, [en línia], número 27, 2013, pàgines 168-177 [Consulta: 10 abril 2020].
* ↑ Hautcœur, P. C.; Riva, A. «Compagnie Barcelonaise de Traction» (HTML) (en francès). Annuaire Desfossés 1917. Paris School of Economics. The Data for Financial History (DFIH), 2018. [Consulta: 18 juny 2020].
# Cascades Malanda

Les cascaades Malanda són unes cascades al riu Johnstone Nord, situada a la regió dels Tablelands al Far North de Queensland, Austràlia.

## Localització i característiques

Les caigudes d'aigua es troben a l'altiplà Atherton, a prop de la ciutat de Malanda. Es troben dins del Parc de conservació de les cascades Malanda. El riu Johnstone nord és propens a importants inundacions en època humida. Hi ha dues caminades de 20 minuts a la selva circumdant amb possibilitat de veure un cangur arborícola (Dendrolagus).
El centre de visitants realitza excursions guiades amb guies aborígens. També té visualitzacions de la selva tropical, geologia i història de Malanda. El centre i el museu de visitants es van cremar el 2010 i es van reconstruir el 2013.
La piscina i la infraestructura associada són molt populars entre els locals i els turistes. La piscina de les cascades Malanda apareix al Registre del Patrimoni de Queensland com a exemple inicial d'infraestructura turística al nord de Queensland.

## Referències

* ↑ «Malanda Falls - waterfall in the Tablelands Region (entry 48448)» (en anglès). Queensland Government. Queensland Place Names.
* ↑ «Malanda Falls Conservation Area - conservation park in the Tablelands Region (entry 39543)» (en anglès). Queensland Government. Queensland Place Names.
* ↑ «Malanda Falls Conservation Area: Nature, culture and history» (en anglès). Government of Queensland. Department of Environment and Resource Management, 09-06-2011. Arxivat de l'original el 2016-09-20. [Consulta: 9 febrer 2020].
* ↑ «Malanda Falls Swimming Pool (entry 602733)» (en anglès). Queensland Heritage Council. Queensland Heritage Register.

## Vegeu també

* Llista de cascades

## Enllaços externs

* «Malanda Walks» ( PDF) (en anglès). Tablelands Regional Council. Malanda Falls Conservation Park, 2013. Arxivat de l'original el 2019-07-06. [Consulta: 9 febrer 2020].
# (312) Pierretta

(312) Pierretta és un asteroide pertanyent al cinturó d'asteroides descobert el 28 d'agost de 1891 per Auguste Honoré Charlois des de l'observatori de Niça, França. Es desconeix la raó del nom.

## Referències

* 1 2 3 4 5 6 7 8 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 40. Editorial: Springer Science+Business Media. Llengua del terme, de l'obra o del nom: anglès.
* ↑ «312 Pierretta». JPL Small-Body Database. NASA/Jet Propulsion Laboratory.

## Enllaços externs

* «(312) Pierretta» (en anglès). Minor Planet Center.
# Ctesibi (historiador)

Ctesibi (grec antic: Κτησίβιος, llatí: Ctesibius) fou un historiador grec que va viure el segle iii aC, probablement en temps dels primers Ptolemeus o, si més no, després de l'època de Demòstenes.
Segons Plutarc, Hermip d'Esmirna l'esmenta com a referència per la biografia de Demòstenes. Flegont, en la seva obra sobre personatges longeus, diu que va morir durant una passejada a cent quatre anys, i Llucià de Samosata diu que a la seva mort en tenia cent vint-i-quatre. Plutarc sembla que li atribueix l'obra Περὶ Φιλοσοφίας (Sobre la filosofia), però no se sap del cert.

## Referències

* ↑ Flegont, De Longaevitate, II.
* ↑ 1.Ctesibius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 899
# Zeitschrift für Katalanistik

Zeitschrift für Katalanistik ('Revista d'Estudis Catalans') és una revista de lingüística catalana creada el 1988 per Tilbert Dídac Stegmann i Brigitte Schlieben-Lange com a òrgan de la Deutsch-Katalanische Gesellschaft i amb seu a Friburg de Brisgòvia. Accepta articles en totes les llengües romàniques (preferiblement en català), així com en alemany o anglès, generalment sobre temes de lingüística i filologia, però també sobre literatura catalana (va publicar un dossier sobre Salvador Espriu als 25 anys de la seva mort). Publica un número cada any que es pot consultar online al web de la revista.
Actualment és dirigida per un comitè de redacció de sis membres, els filòlegs romanistes Roger Friedlein, Johannes Kabatek, Claus D. Pusch, Gerhard Wild i el mateix Tilbert Dídac Stegmann. Rep suport de l'Institut Ramon Llull.

## Referències

* ↑ Publicació recomanada: “Zeitschrift für Katalanistik / Revista d'Estudis Catalans” a gencat.cat, 30 de juny de 2011

## Enllaços externs

* (alemany) (català) Pàgina de la Revista d'Estudis Catalans-Zeitschrift für Katalanistik
# Carandella

Carandella o també els cingles de Carandella és una cinglera que assoleix els 1.700,9 metres d'altitud del municipi de la Coma i la Pedra, a la comarca del Solsonès que es troba al vessant sud de la serra del Verd.
A la contrada també són coneguts com els cingles de la Carrandella, perquè la Carrandella és el nom de la petita masia que es va construir sota la cinglera. Val a dir que, a diferència dels altres dos, aquest tercer orònim té un significat etimològic doncs una carrandella (en castellà retahila) és un segit de persones o coses posades en filera una darrere de l'altra i, en conseqüència, és sinònim de corrua.
S'inicien a menys de 200 m. al sud-oest del Roc del Migdia de la Colilla i avancen pràcticament en línia recta en direcció cap al SE al llarg d'uns 600 m. fins al Roc del Migdia dels Clots, punt en què inicien un arc bombat cap a l'oest d'uns 135 m de longitud. El desnivell que salven és d'uns 75 m. que en algun punt són pràcticament de caiguda vertical.

## Notes

* ↑ A l'edició digital (escales 1:25.000 i inferiors) del mapa de Catalunya de l'ICC hi apareix com a Canandella
* ↑ Informació proporcionada per Jaume Fruitós i Sallol, autor de diverses publicacions d'itineraris per la Vall de Lord i gran coneixedor de la toponímia de la contrada.

## Referències

* ↑ «Carandella». Gran Diccionari de la Llengua Catalana. Barcelona: Grup Enciclopèdia Catalana.
* ↑ Informació extreta de l'edició digital del mapa de Catalunya 1:5000 de l'ICC
# Carrer d'Anselm Clavé (Alella)

El Carrer d'Anselm Clavé és una via pública d'Alella (Maresme) amb un conjunt arquitectònic protegit com a Bé Cultural d'Interès Local.

## Descripció

Carrer de 4,30 m d'amplada amb cases de cós a banda i banda, amb patis al darrere que donen a l'interior de les illes. Són edificacions de planta baixa i pis, en alguns casos de planta baixa i dos pisos, i algun pati al costat sud. És el carrer de més al nord dels tres carrers paral·lels que conformen el primer eixample. Hi predomina la crugia estreta d'aproximadament cinc metres, encara que trobem diferents parcel·lacions amb crugies de set a nou metres. Les façanes d'ambdós costats mantenen criteris unitaris de composició: façanes planes, obertures petites de proporcions verticals, eixos verticals de composició i acabats amb estucats o amb arrebossats pintats. Existeixen però, construccions que no respecten aquests paràmetres bàsics, amb terrasses incorporades a les façanes, balcons correguts, desordre compositiu, obertures desproporcionades i materials no adients. El paviment del vial, recentment renovat, té un tractament unitari amb llambordins i recollida d'aigües continua en posició central, eliminant així la disposició anterior amb la clàssica secció amb calçada central i petites voreres als dos costats. La il·luminació es realitza llums clàssics a un sol costat, adossats a les façanes del costat nord del carrer. En conjunt però, manté el caràcter de carrer tradicional. Primer creixement del nucli urbà el segle xix, a la confluència entre la Riera Coma Clara el Torrent Vallbona.

## Referències

* ↑ «Carrer d'Anselm Clavé». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2019].
# Cascades Mokau

Les cascades Mokau són unes cascades situades prop de Mokau, al llac Waikaremoana de Nova Zelanda.

## Referències

* ↑ New Zealand, Or Ao-teä-roa (The Long Bright World) (anglès)
* ↑ The Geographical Journal (anglès)

## Vegeu també

* Llista de cascades
* Llista de cascades de Nova Zelanda
# Castanheira do Vouga

Castanheira do Vouga va ser una freguesia portuguesa del municipi d'Águeda, amb una superfície de 29,72 km² i 639 habitants (2011). La seva densitat de població era de 21,5 habitants/km².
Durant la reforma administrativa nacional de 2013, va ser fusionada amb les feguesies de Belazaima do Chão i Agadão per donar lloc a la nova freguesia de Belazaima do Chão, Castanheira do Vouga e Agadão.

## Referències

* ↑ Diário da República, 1.ª Série, n.º 19, Lei n.º 11-A/2013 de 28 de janeiro (Reorganização administrativa do território das freguesias).
# Casa dels Barons de les Quatre Torres

La Casa dels Barons de les Quatre Torres és una obra de Tarragona protegida com a Bé Cultural d'Interès Local.

## Descripció

Edifici amb planta baixa, dues plantes d'alçada, golfa i, a més a més, un entresol. És interessant el vestíbul de la planta baixa que dona accés a l'escala que duu al primer pis.

## Referències

* ↑ «Casa dels Barons de les Quatre Torres». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Akodon paranaensis

Akodon paranaensis és una espècie de mamífer rosegador del gènere Akodon. Viu al nord-oest de l'Argentina (Misiones) i el sud-est del Brasil (Paraná i Rio Grande do Sul). Els seus hàbitats naturals són els boscos d'araucària i la Mata Atlàntica. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Pardiñas, U.; D'Elía, G; Christoff, A.; Langguth, A. Akodon paranaensis. UICN 2008. Llista Vermella d'espècies amenaçades de la UICN, edició 2008, consultada el 4 gener 2015.
# Martha Kent

Martha Kent, també coneguda com a Ma Kent, és un personatge fictici publicat per DC Comics. És la mare adoptiva de Clark Kent / Kal-El / Superman i l'esposa de Jonathan Kent que viuen al poble rural fictici de Smallville, situat a Kansas, els Estats Units.En la majoria de les versions de la història de l'origen de Superman, Jonathan i Martha troben a Kal-El quan era un bebè després que s'estavellés en la Terra després de la destrucció del seu planeta natal, Krypton. Ho adopten poc després i ho rebategen com Clark Kent, sent "Clark" el cognom de soltera de Martha.
Martha Kent és usualment retratada com una noble i tendra mare, qui li va induir a Clark una moral molt forta. En algunes continuïtats, Martha també és qui crea la disfressa de superheroi de Clark, sovint a partir de les mantes de bebè en les quals els pares biològics de Clark ho van embolicar abans de tancar-ho en la càpsula, que resisteixen pràcticament tots els perills.
Abans de la sèrie de còmics de 1985-1986 Crisis en les terres infinites, Martha Kent i el seu espòs van morir després que Clark es va graduar de la preparatòria. En la continuïtat post-Crisi, tots dos romanen vius fins i tot després que Clark es converteix en adult, sent personatges secundaris fins a la mort de Jonathan durant un atac del supervillano Brainiac. Martha continua sent un personatge secundari en els còmics de Superman fins al reinici de continuïtat de "The New 52 " de 2011, en el qual tant ella com el seu espòs van morir, després d'haver estat assassinats per un conductor embriac. Tornen a la vida en 2019, després del rellançament de "DC Rebirth".
En la petita i pantalla gran, interpreten a Martha les actrius: Phyllis Thaxter en Superman: The Movie (1978); Annette O'Toole en la sèrie Smallville (2001-2011). Eva Marie Saint en Superman Returns (2006); Diane Lane en l'Univers estès de DC (2013-2021); Michele Scarabelli en la sèrie Superman & Lois (2021); Neva Howell en la pel·lícula de DC Universe Superman (2025).

## Referències

* ↑ Fleisher, Michael L. The Original Encyclopedia of Comic Book Heroes, Volume Three: Superman. DC Comics, 2007, p. 118-123. ISBN 1-4012-1389-8.
* ↑ Fleisher, Michael L. The Original Encyclopedia of Comic Book Heroes, Volume Three: Superman (en inglés estadounidense). New York City: DC Comics, 2007, p. 118–123. ISBN 978-1-4012-1389-3.
* ↑ Greenberger, Robert; Pasko. The Essential Superman Encyclopedia. Nueva York: Del Rey Books, 2010, p. 157–160. ISBN 978-0-345-50108-0.
* ↑ Action Comics #870 (December 2008)

## Enllaços externs

* Supermanica: Jonathan and Martha Kent
# (3160) Angerhofer

Angerhofer és l'asteroide número 3160. Va ser descobert per l'astrònom Edward L. G. Bowell des de l'observatori d'Anderson Mesa, Flagstaff (Arizona, Estats Units), el 14 de juny de 1980. La seva designació alternativa és 1980 LE.

## Referències

* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 4 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3160.
* 1 2 3 4 5 6 7 8 «JPL Small-Body Database». [Consulta: 29 gener 2024].
# Cascades Maletsunyane

Les cascades Maletsunyane són unes cascades de 192 m d'altura situades a Lesotho. Es troben a prop de la ciutat de Semonkong (Lloc de fum), que també es diu així per les cascades. Les cascades es troben al riu Maletsunyane i cau per un cingle de basalt del Triàsic-juràssic.
La caiguda d'aigua crea un ressò reverberant, i la llegenda local diu que el so prové del lament de les persones que s'han ofegat en les cascades.

## Referències

* ↑ «Maletsunyane Falls». World Waterfall Database. Bryan Swan & Dean Goss. Arxivat de l'original el 2013-07-07. [Consulta: 15 març 2007].
* 1 2 Natural Wonders of the World. United States of America: Reader's Digest Association, Inc, 1980, p. 223. ISBN 0-89577-087-3.
* ↑ «Maletsunyane Falls». Wondermondo.

## Vegeu també

* Llista de cascades
# Cat's Eye

Cat's Eye és una novel·la de l'escriptora canadenca Margaret Atwood. Va ser publicada originalment el 1988.

## Argument

En tornar a la seva ciutat natal, Toronto, per a fer una exposició del seu art, la pintora controvertida Elaine Risley reflexiona sobre la seva infància i anys d'adolescència. Recorda especialment Cordelia, la líder d'un trio de noies que eren cruels amb ella, i que van condicionar la seva manera de percebre el món, les relacions personals, i per descomptat, el seu art. La protagonista s'adona també que de tant viatjar amb el seu pare (entomòleg de professió) havia fet que no adquirís la feminitat que s'espera d'una noia. Elaine serà rebutjada pels seus millors amics, que la maltractaran psicològicament. Temps després, s'adonarà que ella mateixa ha permès que la converteixin en una víctima, i farà nous amics.
El gran tema de Cat's Eye és la construcció de la identitat. Està escrita a través de flashbacks que narren esdeveniments de la seua infància que van formar la seua personalitat. L'obra conté nombrosos elements autobiogràfics de la mateixa Atwood.
La novel·la es desenvolupa al Canadà de mitjan segle xx, des de la Segona Guerra Mundial fins al final dels anys vuitanta, i fa un repàs a molts dels elements culturals d'aquest període, inclosos el feminisme i diversos moviments d'art modern.
Aquesta novel·la va ser finalista del Premi Governor General del 1988 i del Booker del 1989. Ha estat traduïda al castellà (Ojo de gato) i publicada el 1990.

## Referències

* ↑ «CUMULATIVE LIST OF NOMINEES FOR THE GOVERNOR GENERAL'S LITERARY AWARDS/».
# Parabòlic

«Parabòlic» té aquests significats:
* Moviment o tir parabòlic, aquell que descriu una paràbola
* Vol parabòlic, tècnica de vol emprada per simular l'efecte d'ingravidesa
# Martha Hyer

Martha Hyer (Fort Worth, Texas, 10 d'agost del 1924 − Santa Fe, Nou Mèxic, 31 de maig del 2014) va ser una actriu estatunidenca.

## Biografia

Després de completar els seus estudis, va realitzar la seva següent actuació en The Locket el 1946. Entre les seves moltes pel·lícules destaquen Sabrina (1954), Houseboat (1958), Com un torrent (1958), First Men in the Moon (1964) i The Sons of Katie Elder (1965). També va protagonitzar Bikini Beach (1964), una de les típiques pel·lícules de platja dels 60, amb Frankie Avalon i Annette Funicello.
El 1958, va ser nominada a l'Oscar a la millor actriu secundària pel seu paper en Com un torrent. Va fer la seva última aparició en la pel·lícula The Day of the Wolves el 1971.
El 1966, es va casar amb el productor Hal B. Wallis, i restà amb ell fins a la seva mort el 1986. El 1990, va publicar la seva autobiografia Finding My Way: A Hollywood Memoir.

## Filmografia

* The Locket (1946)
* Thunder Mountain (1947)
* The Velvet Touch (1948)
* Gun Smugglers (1948)
* Rustlers (1949)
* The Clay Pigeon (1949)
* Sense miraments (Roughshod) (1949)
* The Lawless (1950)
* Oriental Evil (1951)
* Yukon Gold (1952)
* So Big (1953)
* Abbott and Costello Go to Mars (1953)
* Riders to the Stars (1954)
* The Battle of Rogue River (1954)
* Sabrina (1954)
* Lucky Me (1954)
* Wyoming Renegades (1954)
* Kiss of Fire (1955)
* Francis a la marina (Francis in the Navy) (1955)
* The Delicate Delinquent (1956)
* Red Sundown (1956)
* Showdown at Abilene (1956)
* Mister Cory (1957)
* Kelly and Me (1957)
* My Man Godfrey (1957)
* Battle Hymn (1957)
* Once Upon a Horse (1958)
* Houseboat (1958)
* Vacances a París (Paris Holiday) (1958)
* Com un torrent (Some Came Running) (1958)
* The Big Fisherman (1959)
* The Best of Everything (1959)
* Desire in the Dust (1960)
* Imperi de titans (Ice Palace) (1960)
* Mistress of the World (1960)
* The Right Approach (1961)
* The Last Time I Saw Archie (1961)
* A Girl Named Tamiko (1962)
* Wives and Lovers (1963)
* L'home del Diners' Club (The Man from the Diner's Club) (1963)
* Pyro (1964)
* Blood on the Arrow (1964)
* First Men in the Moon (1964)
* Bikini Beach (1964)
* The Carpetbaggers (1964)
* The Sons of Katie Elder (1965)
* La caça de l'home (The Chase) (1966)
* The Night of the Grizzly (1966)
* Picture Mommy Dead (1966)
* The House of 1,000 Dolls (1967)
* L'esdeveniment (The Happening) (1967)
* Some May Live (1967)
* War, Italian Style (1967)
* Catch as Catch Can (1967)
* Once You Kiss a Stranger (1969)
* Crossplot (1969)
* The Day of the Wolves (1971)

## Premis i nominacions

| Any | Categoria | Pel·lícula | Resultat |
| 1958 | Oscar a la millor actriu secundària | Com un torrent | Candidata |

## Referències

* ↑ «Martha Hyer, Oscar-Nominated Hollywood Glamour Girl, Dies at 89» (en anglès). People, 10-06-2014. Arxivat de l'original el 2015-09-24. [Consulta: 10 juny 2014].
* ↑ «biografia de Martha Hyer». The New York Times.
* ↑ «filmografia de Martha Hyer». The New York Times.
* ↑ «Martha Hyer, premis». The New York Times.
# Zoarces andriashevi

Zoarces andriashevi és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 19,5 cm de longitud total.
* Nombre de vèrtebres: 115-122.

## Hàbitat

És un peix marí i demersal que viu fins als 96 m de fondària.

## Distribució geogràfica

Es troba al sud-oest de Kamtxatka (Rússia).

## Observacions

És inofensiu per als humans.

## Referències

* ↑ Cuvier, G., 1829. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. Edition 2. Règne Animal (ed. 2) v. 2: i-xv + 1-406.
* ↑ BioLib (anglès)
* ↑ Parin N. V., S. S. Grigoryev & E. S. Karmóvskaia. 2005. Zoarces andriashevi (Zoarcidae), a New Species of Eelpout from Southwestern Kamchatka. Journal of Ichthyology. Vol. 45, Núm. 6: 413-416.
* 1 2 3 4 FishBase (anglès)
* ↑ Parin N. V., S. S. Grigoryev & E. S. Karmóvskaia. 2005.

## Bibliografia

* Anderson, M.E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* Anderson, M.E. i V.V. Fedorov, 2004. Family Zoarcidae (Swainson, 1839). Eelpouts. Calif. Acad. Sci. Annotated Checklists of Fishes (34):58.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Ķekava

Ķekava és un poble a la riba esquerra d'un afluent del riu Daugava, en el municipi de Ķekava a Letònia, a 18 km de la capital Riga i a 8 km de Baloži, la població més propera.

## Història

El lloc és esmentat per primera vegada, en documents, el 1435 per l'existència del castell de Kekava amb uns molins d'aigua. Després de la divisió de Livònia el 1561, va formar part del ducat de Curlàndia i Semigàlia i des de 1793 de l'Imperi Rus. A partir d'aquest moment es va construir l'església luterana que avui es troba en el centre de la població. El creixement de la ciutat va començar principalment per les activitats una granja col·lectiva d'aus fundada el 1969, indústria que segueix en l'actualitat.

## Referències

* ↑ «Vēsture» (en letó). Arxivat de l'original el 2012-10-07. [Consulta: 13 juny 2015].

## Vegeu també

* Localitats de Letònia
# Al-Mustàssim

Al-Mustàssim és el nom dels següents personatges:
* Al-Mustàssim o Abu-Àhmad Abd-Al·lah al-Mustàssim bi-L·lah (1213-1258), darrer califa abbàssida de Bagdad (1243-1258).
* Al-Mustàssim (abbàssida del Caire) (segle XIV), califa abbàssida del Caire (1377 i 1386-1389), sota la tutela dels mamelucs d'Egipte
# Akhes

«Akhes» té aquests significats:
* Akhes o Nebkare Faraó
* Akhes o poble akha grup humà d'origen mongoloide distribuïts a Birmània, Tailàndia, Laos i el Vietnam